Možné bolesti v podbrušku pri užívaní výživového doplnku Prostate Complex
Beriem výživový doplnok Prostate Complex 1 tabletu ráno a 1 tabletu večer podľa rady lekárnika. močenie sa zlepšilo, už nie je tak časte ako predtým, avšak po použití cca 30 tabliet som zistil, že posledné 2 dni mám  bolesti v pod brušku.  Pýtam sa, či to môže byť používaním tohto produktu. ďakujem.
Dobrý deň,
ďakujeme za prejavenú dôveru.
Mrzí nás Váš aktuálny zdravotný stav. Bolesť v podbrušku môže mať rôznu príčinu. U mužov ju spôsobujú najčastejšie problémy s tráviacim ústrojenstvom, infekcie močových ciest sú menej bežné u mužov, ale nie sú vylúčené. Pokiaľ bolesť vystreľuje do slabín, do úvahy prichádza zápal semenníkov. Žiaľ v našej kompetencii nie je stanoviť diagnózu ani rozhodnúť o vhodnej forme liečby. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu. Odporúčam návštevu lekára.
Prajem skorú úľavu od ťažkostí.
S pozdravom,
PharmDr. Anna Pacalajová